**JАВНИ ПОЗИВ**

**ЗА УЧЕШЋЕ У ПРОГРАМУ ПРУЖАЊА СТАНДАРДИЗОВАНЕ УСЛУГЕ МЕНТОРИНГА СЕКТОРИМА ПРЕРАЂИВАЧКЕ ИНДУСТРИЈЕ У 2023. ГОДИНИ,**

**У ОКВИРУ ПРОГРАМА „ОСНАЖИВАЊЕ И ДАЉЕ УСПОСТАВЉАЊЕ УСЛУГЕ МЕНТОРИНГА ЗА МАЛА И СРЕДЊА ПРЕДУЗЕЋА У ЗЕМЉАМА ЗАПАДНОГ БАЛКАНА “**

Развојна агенција Србије (у даљем тексту: РАС) расписује Јавни позив за учешће у „Програму пружања стандардизоване услуге менторинга секторима прерађивачке индустрије у 2023. години“, који је саставни део програма РАС и Јапанске агенције за међународну сарадњу JICA „ Оснаживање и даље успостављање услуге менторинга за мала и средња предузећа у земљама Западног Балкана“ (у даљем тексту Програм) са циљем унапређења пословног амбијента и подршке несметаном развоју ММСПП која послују у оквиру сектора прерађивачке индустрије груписане у четири области и то: **индустрија машина и опреме; прехрамбена индустрија; дрвна и индустрија намештаја и индустрија гуме и пластике**. Јавни позив се објављује у складу са Годишњим програмом рада Развојне агенције Србије за 2023. годину.

Услуга менторинга је намењена микро, малим и средњим привредним друштвима и предузетницима и има за циљ развој пословања и смањење броја неуспешних привредних субјеката.

**Менторинг** је свеобухватан процес подршке привредним субјектима који се налазе у пресудном тренутку за развој или опстанак. Представља заједнички рад ментора и привредног субјекта у циљу превазилажења тренутне ситуације и налажења најповољнијих решења за будуће пословање. Кроз овај приступ, привредни субјекат прима равномерну, временски распоређену континуирану подршку, ради постизања што бољих резултата. Јапанска искуства у обављању менторинга су показала да су ефекти оваквог вида консалтинга далеко већи од повремених и краткорочних савета.

**Процес менторинга** одвија се по методологији РАС, развијеној у сарадњи са Јапанском агенцијом за међународну сарадњу (JICA). Методологија одређује кораке у процесу у оквиру којег стручно лице - ментор спроводи у директном контакту и раду са власником и/или законским заступником привредног субјекта (од 25 до 50 сати по кориснику) и то у просторијама корисника (не мање од 75% од укупног броја предвиђених сати). Власник и/или законски заступник привредног субјекта и ментор заједно проучавају актуелно пословање, разлоге тренутних проблема или сметње за даљи развој, најважније потенцијале за раст, те на основу констатованог стања ментор и корисник менторинг услуге припремају план/пројекат развоја.

Методологија стандардизоване услуге менторинга дефинише кораке и активности у реализацији менторинга (управљање шемом, рад на терену, број посета, активности у оквиру сваке посете, време предвиђено за припрему плана и извештавање) и то кроз водиче: ***Општи водич за менторинг*, *Водич за менторинг за почетнике*** и ***Водич за менторинг зрелих предузећа*.**

**Менторинг чини скуп следећих услуга**:

* Дијагностиковање како би се разумела тренутна ситуација у привредном субјекту;
* Помоћ приликом припремања развојних активности/планова/пројеката како би се достигли циљеви привредног субјекта;
* Саветовање и координација за приступање фондовима, новим технологијама, консултантским услугама и друго како би се подстакао развој и унапређење пословања;
* Помоћ за припремање кредитних апликација за банке и програме подршке за ММСПП;
* Помоћ при имплементацији развојних активности/планова/пројеката;
* Помоћ у проналажењу пословних партнера;
* Помоћ при проналажењу потребних информација;
* Помоћ у унапређењу процеса управљања производњом;
* Подршку кроз увођење KAIZEN метода и алата;
* Подршку у унапређењу маркетинга предузећа;
* Консалтинг;
* Саветовање/коучинг;
* Обука;
* Упућивање на одговарајуће специјализоване консултанте.

**УСЛОВИ ЗА УЧЕШЋЕ**

Право на учешће у Програму имају микро, мала и средња привредна друштва и предузетници, који испуњавају следеће услове:

* **да су регистровани на територији Републике Србије пре 10. априла 2020. године;**
* да обављају делатност у оквиру области једног од сектора прерађивачке индустрије и то: **индустрија машина и опреме; прехрамбена индустрија; дрвна и индустрија намештаја и индустрија гуме и пластике**

***(Прилог 1 - Листа области и класификационих делатности које су прихватљиве за кандидовање по Програму)***

* **да су измирили обавезе по основу пореза и доприноса;**
* **да су у већинском приватном власништву;**

**ТРАЈАЊЕ**

Јавни позив је отворен до **26. маја 2023. године.**

Крајњи рок за завршетак пружања стандардизоване менторинг услуге је **20. новембар 2023. године.**

**ПОТРЕБНА ДОКУМЕНТАЦИЈА**

* 1. Образац 1- Попуњена пријава;
  2. Уверење надлежне Пореске управе да је Подносилац пријаве измирио све јавне приходе (порезе и доприносе) у претходној години, које не сме бити издато пре датума објављивања јавног позива, или доказ да је Подносилац пријаве поднео Захтев за издавање Уверења;

РАС задржава право да за потпуне пријаве затражи додатну документацију од надлежне АРРА.

**ФИНАНСИЈСКА СРЕДСТВА**

Укупан буџет за пружање стандардизоване услуге менторинг износи **7.000.000,00 динара.**

**НАЧИН ПРИЈАВЉИВАЊА**

Пријаве са свим пратећим обрасцима и документацијом се подносе лично или препорученом поштом АРРА са назнаком: **Пријава за учешће у Програму пружања стандардизоване услуге менторинга секторима прерађивачке индустрије у 2023. години.**

**Регионална агенција за развој источне Србије „РАРИС“**

Адреса: Трг ослобођења бб, Зајечар

Телефон: 019/426-376, 019/426-377

E-mail: office@raris.org

[www.raris.org](http://www.raris.org)

**Регионални центар за друштвено економски развој „БАНАТ“**

Адреса: Др Корнела Радуловића 18, Зрењанин

Телефон: 023/510-567, 023/561-064

E-mail: office@rcrbanat.rs

[www.banat.rs](http://www.banat.rs)

**Центар за развој Јабланичког и Пчињског округа**

Адреса: Пана Ђукића 42, Лесковац

Телефон: 016/315-0115; 016/3150-114

E-mail: info@centarzarazvoj.org

[www.centarzarazvoj.org](http://www.centarzarazvoj.org)

**Регионална агенција за просторни и економски развој Рашког и Моравичког округа**

Адреса: Цара Душана 77, Краљево

Телефон: 036/397-777; 036/397-770

E-mail: office@kv-rda.org

[www.kv-rda.org](http://www.kv-rda.org)

**Регионална развојна агенција „ЈУГ“**

Адреса: Балканска 2/3, Ниш

Телефон: 018/515-447

E-mail: info@rra-jug.rs

[www.rra-jug.rs](http://www.rra-jug.rs)

**Регионална развојна агенција „Златибор“**

Адреса: Петра Ћеловића 13 А, Ужице

Телефон: 031/523-065, 031/510-098

E-mail: office@rrazlatibor.rs

[www.rrazlatibor.co.rs](http://www.rrazlatibor.co.rs)

**Регионална развојна агенција Бачка**

Адреса: Булевар Михајла Пупина 20/II спрат, Нови Сад

Телефон: 021/557-781

E-mail: office@rda-backa.rs

[www.rda-backa.rs](http://www.rda-backa.rs)

**Регионална развојна агенција Срем**

Адреса: Главна 172, Рума

Телефон: 022/470-910

E-mail: office@rrasrem.rs

[www.rrasrem.rs](http://www.rrasrem.rs)

**Регионална развојна агенција Санџака - SEDA**

Адреса: 7. јула бб, Нови Пазар

Телефон: 020/332-700, 020/317-551 (fax)

E-mail: office@seda.org.rs

[www.seda.org.rs](http://www.seda.org.rs)

**Регионална агенција за економски развој Шумадије и Поморавља**

Адреса: Краља Петра I број 22, Крагујевац

Телефон: 034/302-701; 034/302-702

E-mail: officekg@redasp.rs

[www.redasp.rs](http://www.redasp.rs)

**Регионална агенција за развој и европске интеграције Београд**

Адреса: Топличин венац 11/4, Београд

Телефон: 011/2186-730; 011/2186-740

E-mail: office@rarei.rs

[www.rarei.rs](http://www.rarei.rs)

**Регионална развојна агенција Подриња, Подгорине и Рађевине**

Адреса: Јована Цвијића 20, Лозница

Телефон: 015/876-096; 015/875-993

E-mail: office@rrappr.rs

[www.rrappr.rs](http://www.rrappr.rs)

**Регионална развојна агенција Браничево-Подунавље**

Адреса: Стари корзо 30/3, Пожаревац

Телефон: 012/510-824

E-mail: office@rra-bp.rs

[www.rra-bp.rs](http://www.rra-bp.rs)

**Регионална развојна агенција ПАНОНРЕГ**

Адреса: Трг Цара Јована Ненада 15, Суботица

Телефон: 024/554-107

E-mail: office@panonreg.rs

[www.panonreg.rs](http://www.panonreg.rs)

**Агенција за регионални развој Расинског округа д.о.о Крушевац**

Адреса: Трг Косовских јунака 6/5, Крушевац

Телефон: 037/202-336

E-mail: office@arrro.rs

[www.arrro.rs](http://www.arrro.rs)

**Регионална развојна агенција „Јужни Банат“**

Адреса: Карађорђева бр.4, Панчево

Телефон: 013/2190-314, 013/2190-315

E-mail: office@rrajuznibanat.rs

[www.rrajuznibanat.rs](http://www.rrajuznibanat.rs)

**Регионална развојна агенција „Пчињског округа“ д.о.о. Врање**

Адреса: Партизанска 10А/21, Врање

Телефон: 064/685-8604

E-mail: leda\_vr@yahoo.com

[www.veeda.rs](http://www.veeda.rs)

**Јавни позив је отворен до 26. маја 2023. године.**

Јавни позив, Упутство и пратећи обрасци доступни су на електронским странама РАС,[www.ras.gov.rs](http://www.ras.gov.rs), као и на електронским странама АРРА и у штампаном облику у АРРА.

За детаљније информацијеможете се обратити РАС на електронску адресу: [mentoring4sektora2023@ras.gov.rs](mailto:mentoring4sektora2023@ras.gov.rs).

**Прилог - Листа класификационих делатности које су прихватљиве за кандидовање по Програму**

**Листа класификационих делатности које су прихватљиве за кандидовање по Програму пружања стандардизоване услуге менторинга секторима прерађивачке индустрије у 2023.**

**Област 10 - Производња прехрамбених производа**

Гране

10.1 **Прерада и конзервисање меса и производа од меса**

10.2 **Прерада и конзервисање рибе, љускара и мекушаца**

10.3 **Прерада и конзервисање воћа и поврћа**

10.4 **Производња биљних и животињских уља и масти**

10.5 **Производња млечних производа**

10.6 **Производња млинских производа, скроба и скробних производа**

10.7 **Производња пекарских производа и тестенине**

10.8 **Производња осталих прехрамбених производа**

10.9 **Производња готове хране за животиње**

**Област 11 - Производња пића**

Грана

11.0 **Производња пића**

**Област 16 - Прерада дрвета и производи од дрвета, плуте, сламе и прућа, осим намештаја**

Гране

16.1 **Резање и обрада дрвета**

16.2 **Производња производа од дрвета, плуте, прућа и сламе**

**Област 22 - Производња производа од гуме и пластике**

Гране

22.1 **Производња производа од гуме**

22.2 **Производња производа од пластике**

**Област 27 - Производња електричне опреме**

Гране

27.1 **Производња електромотора, генератора, трансформатора и опреме за**

**дистрибуцију електричне енергије**

27.2 **Производња батерија и акумулатора**

27.3 **Производња жичане и кабловске опреме**

27.4 **Производња опреме за осветљење**

27.5 **Производња апарата за домаћинство**

27.9 **Производња остале електричне опреме**

**Област 28 - Производња непоменутих машина и непоменуте опреме**

Гране

28.1 **Производња машина опште намене**

28.2 **Производња осталих машина опште намене**

28.3 **Производња машина за пољопривреду и шумарство**

28.4 **Производња машина за обраду метала и алатних машина**

28.9 **Производња осталих машина за специјалне намене**

**Област 31- Производња намештаја**

Гране

31.0 **Производња намештаја**